འབུམ་སྡེ་དམ་པ་རྒྱན་བཞུགསོ། །
།དེ་ནས་ཡང་དེ་ཡི་ཚེ་དེ་ཡི་དུས་ན། སྟོན་པ་འཁོར་དང་བཅས་པ་རྣམས་
ནི། རྣམ་པར་རྒྱལ་བའི་ཁང་བཟང་གི་བྱང་ཕྱོགས་དགའ་བ་མེ་ཏོག་མཛེས་པའི་ཚལ་
བྱ་བར་བྱོན་ནས། འཁོར་རྣམས་དང་ཐབས་གཅིག་ཏུ་བཞུགས་ཏེ། དེ་ཡི་ཚེ་འཁོར་
རྣམས་ཀྱིས་སྟོན་པ་ལ། བླ་ན་མེད་པ་མཆོད་པ་སྤྲིན་གྱི་རྒྱན་ཞེས་བྱ་བ་བཤམས་ནས།
སྟོན་པས་མཆོད་པ་དེ་དག་ཐམས་ཅད་ཐུགས་རྗེས་བྱིན་གྱིས་བརླབས་ནས། ཐུགས་
ཡང་དག་པའི་དགོངས་པ་ལ་བཞུགས་ནས། ཐུགས་ལས་འོད་ཟེར་སྤྲོ་ཞིང་བསྡུ་བར་
མཛད་དེ། མི་བཅེད་འཇིག་རྟེན་གྱི་ཁམས། སྣང་བ་ཆེན་པོས་ཡོངས་སུ་ཁྱབ་པར་
མཛད་དེ། འོད་ཟེར་དེ་དག་ཚུར་འདུས་ནས། སྟོན་པའི་ཐུགས་ལས་གསལ་བའི་འོད་
ཚོན་གང་དུ་གནས་ཏེ། ཤེས་རབ་ཟབ་མོ་སྟོང་པ་ཉིད་ཅེས་བྱ་བའི་ཏིང་ངེ་འཛིན་ལ་
བཞུགས་སོ། །
དེ་ཡི་ཚེ་འཁོར་རྣམས་ཀྱི་ནང་ནས། ལྷ་མི་དབང་པོ་བརྒྱ་བྱིན་གྱིས་ལྷ་ཡི་མེ་ཏོག་
མན་དྷ་ར་བ་ལག་ཏུ་ཐོག་ནས། གཤེན་རབ་མཆོག་དེ་ཉིད་ཀྱི་དྲུང་དུ་འཁོད་དེ། པུས་
བཙུག་ཐལ་མོ་སྦྱར་བར་བཏུད་དེ་གསོལ་བ། སྟོན་པ་རྣམ་པ་ཐམས་ཅད་མཁྱེན་པའི་
ཐུགས། དྲུག་ཅུའི་གསུང་དབྱངས་འཁོར་བའི་མྱ་ངན་སངས། སུམ་ཅུའི་མཚན་དཔེ་
ཡོན་ཏན་ལྷུན་ལ་རྫོགས། གང་འདུལ་དེར་སྟོན་དཔལ་གྱི་འོད་ཟེར་ཅན། གདུལ་
དཀའ་འདུལ་མཛད་རྣམ་འདྲེན་རྒྱལ་པོ་ལགས། སྟོན་པའི་ཐུགས་ལས་བདེན་པའི་
55

གསུང་རབ་སྒོ་མཛོད་རིན་པོ་ཆེའི་གླེགས་བམ། 82
བཅུད་ཕྱུང་ལ། བརྒྱད་ཁྲི་བཞི་སྟོང་མན་ངག་གནད་ཀྱི་དོན། བདག་ཅག་འཁོར་
རྣམས་ཀུན་ལ་བཤད་དུ་གསོལ། ཞེས་གསོལ་ཏོ། །དེ་ཡི་ཚེ་སྟོན་པས་ལྷ་ཡི་དབང་པོ་
བརྒྱ་བྱིན་ལ། ཚིགས་སུ་བཅད་ནས་འདི་དག་བཀའ་སྩལ་ཏོ། །དབང་པོ་བརྒྱ་བྱིན་
ལེགས་པའི་བློ་གྲོས་ཆེ། དབང་དོན་གྲུབ་པའི་ཚིགས་སུ་བཅད་པ་འདི། དོན་ཀུན་
འགྲུབ་པ་བདག་གིས་ཡོངས་སུ་བཤད།
གང་ཞིག་འཁོར་གཡུང་དྲུང་སེམས་དཔའ་
དང་། གང་ཞིག་རིགས་ཀྱི་བུ་དང་རིགས་ཀྱི་བུ་མོ་དག །དབང་པོ་མེ་ཏོག་པད་མའི་
སྦུབ་ཅན་ལ། རྒྱལ་བའི་བཀའ་ལུང་བདུད་རྩིའི་རྒྱུན་སྦྲིང་གིས། སྣོད་དུ་བཅུད་འགྲིམ་
ན་རེ་པྲིང་ངེ་བ། དོན་ལ་མི་ཡེངས་མན་ངག་གཟུང་བའི་ཚད། སྟོན་པའི་ཐུགས་ལས་
བདེན་པའི་བཅུད་ཕྱུང་ཞིང་། བརྒྱད་ཁྲི་བཞི་སྟོང་མན་ངག་གནད་གྱི་དོན། ཚིགས་
སུ་གྲངས་ཡང་བྱེ་མ་འབུམ་འགྱུར་རྩིས། དོན་གྱི་རྩ་བ་སྙིང་པོ་གཅིག་ལས་མེད། སྙིང་
པོའི་དོན་བསྟན་ཤེས་རབ་ཕ་རོལ་ཕྱིན། མི་སྐྱེ་མི་འགག་ནམ་མཁའི་ངོ་བོ་ཉིད།
མཚན་ཉིད་སོ་སོ་ཡེ་ཤེས་སྤྱོད་ཡུལ་ཅན། ཅི་བཞིན་གདོད་མའི་སྙིང་པོ་བྱང་ཆུབ་
སེམས། མ་བཅོས་མཉམ་པ་ཐིག་ལེ་ཉག་གཅིག་དོན། ངང་ཉིད་དོན་ལ་མི་གཡོ་
མཉམ་པ་ཉིད། ངོ་བོ་བྲི་གང་མེད་པའི་རང་བཞིན་ཅན། བདེར་གཤེགས་སྙིང་པོས་
འགྲོ་ཀུན་ཡོངས་ལ་ཁྱབ། སྤྲོས་བྲལ་ཆེན་པོ་ནམ་མཁའི་ངང་ཚུལ་ཅན། མི་གཡོ་
མཉམ་སྙོམས་ཕྱག་རྒྱ་ཡེ་ཤེས་སྐུ། འགྲོ་མཆོག་རྒྱལ་པོ་འགྲོ་ཀུན་སྙིང་པོ་ཆེ། ཐེག་པ་
མཆོག་ལྡན་ཕ་རོལ་ཕྱིན་པའི་དོན། གང་དག་འགྲོ་ཀུན་སྡུག་སྔལ་བྱིང་བ་རྣམས། དེ་
ཉིད་བསྐལ་པར་ཕ་རོལ་མཐར་སོན་པ། སྟོན་པ་ཆེན་པོ་བདག་ཉིད་ཡི་གེ་མེད།
མཚན་མ་དཔེ་འདས་མཚོན་པའི་བརྗོད་ལས་འདས། སྨྲ་བསམ་བརྗོད་མེད་ཤེས་རབ་
ཕ་རོལ་ཕྱིན། གོང་དུ་མ་སྐྱེས་དེ་བཞིན་སྐྱེ་བ་མེད། གང་དག་འགག་མེད་སྟོང་པ་ཡེ་
ཤེས་སྐུ། རྟག་པ་མཐའ་བྲལ་སྣ་ཚོགས་སོ་སོར་སྤྱོད། ཆད་པ་རང་བཞིན་མི་འགྱུར་
56

འབུམ་སྡེ།
འབུམ་སྡེ་དམ་པ་རྒྱན།
དབྱིངས་ན་རྟག །ཡོད་པར་མི་དམིགས་གང་གིས་དངོས་མ་གྲུབ། མེད་པར་མི་
འཛིན་ཡེ་ནས་ཡེ་ཤེས་དབྱིངས། སྣང་བར་མི་དམིགས་སྟོང་པ་བོན་གྱི་ཀློང་། སྟོང་པ་
མི་དམིགས་རང་བཞིན་ལྷུན་གྱིས་གྲུབ། གང་དག་མུ་བཞི་མཐའ་བརྒྱད་ཡོངས་ལས་
འདས། སྣ་ཚོགས་ཡོན་ཏན་དོན་ཀུན་གྲུབ་པའི་དཔལ། མེ་ལོང་ཡེ་ཤེས་བདག་ཉིད་
སྙིང་པོ་ཆེ། མ་རིག་མུན་པའི་སྦུབ་སེལ་འབར་བའི་འོད། །ཡེ་ཤེས་འོད་རབ་སྣང་བ་
ལམ་མེ་བ། འགྲོ་ལ་མར་མེ་ཡེ་ཤེས་ཀུན་གསལ་སྒྲོན། འོད་བཟང་དཀྱིལ་འཁོར་
དཔལ་གྱིས་འགྲོ་ཀུན་དགའ། ཀུན་ནས་གང་བས་འཇིག་རྟེན་མུན་པ་སེལ། མི་འགྱུར་
གཡུང་དྲུང་ཐེག་མཆོག་དམ་པའི་དོན། མཉམ་ཉིད་ཡེ་ཤེས་ཁྱབ་ཅིང་བདལ་པ་ཉིད།
མི་འགྲོ་མི་འོང་ཐིག་ལེ་ཉག་གཅིག་ངང་། ངང་ལ་ངང་རྒྱུད་ངང་ཉིད་འདུ་འབྲལ་མེད།
ངང་ཞི་ངང་ལྡན་ཚུལ་མཆོག་དྲི་མ་མེད། རྣམ་གྲོལ་ཆེན་པོ་བླ་མེད་ཞི་བ་ཉིད། མྱ་
ངན་འདས་ཤིང་ཞི་བ་ཆེན་པོའི་སྐུ། སོ་སོར་ཡེ་ཤེས་མཚན་ཉིད་སྤྱོད་ཡུལ་ཅན།
ཐུགས་རྗེ་ཆེན་པོ་ཐབས་ལྡན་དགྱེས་ཤིང་སྦྱོར། ཆགས་བྲལ་ཆེན་པོ་ཆགས་མེད་རྣམ་
པར་དག །ཆགས་པ་རྣམས་སྤང་སྲེད་དང་ལེན་པ་དང་། མ་ཆགས་སྐྱོན་བྲལ་རྣམ་
དག་དྲི་མེད་སྐུ། གྲུབ་པའི་ཡེ་ཤེས་བྱ་བརྩལ་ལྷུན་གྱིས་གྲུབ། དོན་ཀུན་བསམ་པ་རབ་
ཏུ་འགྲུབ་བྱེད་པ། དོན་ཡོད་སྣང་བས་འགྲོ་ཀུན་དབུལ་ཕོངས་སེལ། མི་སྣང་མི་
དམིགས་རྫས་སོགས་གྲུབ་པ་མེད། བདག་གཞན་དོན་ཀུན་མ་ལུས་མངོན་པར་ཆུབ།
བྱང་བའི་སེམས་ཉིད་ཡེ་ཤེས་ཐིག་ལེ་གཅིག །ཐོག་མ་དཔག་དང་དེ་བཞིན་དགེ་བ་
ཡིས། དགེ་བས་དོན་གྲུབ་དོན་ཀུན་འཆང་བ་པོ། བླ་མེད་ཕྱིན་བཅུ་འཁོར་བའི་ཕ་
རོལ་སོན། ལམ་ལྔ་ཡོན་ཏན་མཐའ་ཡས་ལྷུན་ལ་རྫོགས། མཆོག་སྦྱིན་མཆོག་བདག་
མཆོག་གི་དོན་དམ་སྦྱིན། དམིགས་མེད་ཀུན་ཚིམ་སྦྱིན་པའི་ཕ་རོལ་ཕྱིན། ཆགས་བྲལ་
དག་པ་དྲི་མེད་ཚུལ་ལ་གནས། རྣམ་པ་དཀའ་ཐུབ་ཚུལ་ཁྲིམས་ཕ་རོལ་ཕྱིན། བཟོད་
57

གསུང་རབ་སྒོ་མཛོད་རིན་པོ་ཆེའི་གླེགས་བམ།
82
28
ཐོབ་རྒྱལ་པོ་བཟོད་པའི་གོ་ཆ་རྫོགས། བྱུང་ཚོར་འགོག་པའི་བཟོད་པ་ཕ་རོལ་ཕྱིན།
བརྩོན་པ་ཕུལ་ཕྱིན་འགྲུས་པ་ལེ་ལོ་མེད། གཉིས་མེད་འཚེ་སྤོང་བརྩོན་འགྲུས་ཕ་རོལ་
ཕྱིན། འགྱུར་བ་གཏན་སྤང་ལྡོག་པའི་དྲི་མ་བྲལ། མི་ཡེངས་ཏིང་འཛིན་བསམ་གཏན་
ཕ་རོལ་ཕྱིན། ཐོགས་མེད་སྟོབས་མཆོག་ཐུགས་རྗེ་བཞི་ལྡན་སྐུ། མ་ནུས་སྐྱོན་སྤང་
སྟོབས་ཀྱི་ཕ་རོལ་ཕྱིན། སྙིང་རྗེ་ཆེར་ལྡན་འགྲོ་ཀུན་དགའ་བ་བསྐྱེད། ཚད་མེད་བཞི་
ལྡན་སྙིང་རྗེའི་ཕ་རོལ་ཕྱིན། སྨོན་ལམ་ཆེན་པོས་འགྲོ་བའི་ཉོན་མོངས་སེལ། གང་ལ་
དྭོགས་མེད་སྨོན་ལམ་ཕ་རོལ་ཕྱིན། མ་རྨོངས་ཐབས་མཆོག་ཐུགས་རྗེ་བཞི་དང་ལྡན།
འཁོར་ལོ་སྒྱུར་བྱེད་ཐབས་ཀྱི་ཕ་རོལ་ཕྱིན། ཤེས་རབ་ཡེ་ཤེས་འབར་བའི་མེ་འོད་ཆེ།
འཁྲུལ་མེད་སྙིང་པོ་ཤེས་རབ་ཕ་རོལ་ཕྱིན། ཕར་ཕྱིན་དོན་ལྡན་སྟོང་ཉིད་ཡེ་ཤེས་སྐུ།
སྙིང་རྗེ་མཐར་ཕྱིན་སྤོབ་པའི་དབང་དང་ལྡན། སྐད་ཅིག་ངེས་འབྱུང་དོན་ཀུན་ངེས་
གྲུབ་པ། རྒྱལ་བའི་དབང་པོ་དོན་རབ་གྲུབ་པའི་དཔལ། བློ་གྲོས་ཆེན་པོས་ཡེ་ཤེས་
སྣང་བ་འཚོགས། ངེས་འབྱུང་དམ་པ་མེ་ལྕེ་བཟོད་པའི་ཚུལ། མར་བརྟེན་རབ་འཁྲིག་
མི་འགྱུར་གཡུང་དྲུང་འཆང་། རྒྱ་ཆེ་མཐའ་ཡས་གཟི་བརྗིད་ཆེན་པོའི་ངང་། སྟོང་པ་
མཐར་ཕྱིན་སྙིང་རྗེ་རྨད་དུ་བྱུང༌། འགྲོ་བའི་ལམ་འདྲེན་ཐུགས་རྗེ་ཆགས་མེད་དཔལ།
བྱམས་པ་མཐར་རྫོགས་མྱ་ངན་མེད་པའི་ཕུལ། བདེན་པ་གཉིས་ཚུལ་གཉིས་ཀྱི་
མཐའ་ལས་འདས། ཡང་དག་མཐའ་ལ་རབ་གནས་རབ་མཐར་ཕྱིན། སྔོན་དང་མ་
འོངས་ད་ལྟའི་མཐར་མི་དམིགས། མཚན་མ་མེད་ཅིང་སྨོན་པའི་མཐའ་ལས་འདས།
བདག་དང་བདག་ཏུ་བདག་ཅེས་བྱར་མི་དམིགས། བྱ་བ་མ་བཅོས་སྤྱོད་ལམ་འདུས་
མ་བྱས། རྟག་དང་ཆད་བྲལ་སྐྱེ་དང་འགག་མི་དམིགས། ཡོད་པར་མི་སྣང་མེད་ལས་
མཐར་མི་འཛིན། སྣང་ལ་མ་ཆགས་དེ་ཉིད་སྟོང་པ་ཉིད། མུ་བཞི་མཐའ་བྲལ་མཐའ་
དྲུག་བརྒྱད་ལས་འདས། ཐེག་པ་ཆེན་པོ་ཤེས་རབ་ཕར་ཕྱིན་རྩེ། བདག་གཞན་དོན་
58

འབུམ་སྡེ།
འབུམ་སྡེ་དམ་པ་རྒྱན།
གྲུབ་ཀུན་ནས་རབ་ཏུ་དགའ།། ཚུལ་འཆང་དྲི་བྲལ་མ་ཆགས་རྣམ་པར་དག །སྣང་
བའི་ཡུལ་དུ་ཏིང་འཛིན་འོད་ཟེར་འཕྲོ། ཕྱག་རྒྱ་བསྒྱུར་བྱེད་དབང་དང་ལྡན། བོན་
ཉིད་རྣམ་དག་ཡེ་ཤེས་ཆེན་པོའི་སྤྲིན། བདེ་ལྡན་དོན་གྲུབ་དོན་ཀུན་རབ་ཏུ་རྟོགས།
ཡིད་བཞིན་དོན་གྲུབ་ཡིད་བཞིན་ནོར་བུ་འཆང་། ཀུན་ཏུ་འོད་ཀྱིས་འགྲོ་བ་ཡོངས་ལ་
ཁྱབ། མ་ཆགས་དག་སྤྱོད་འགྲོ་བའི་དོན་ཀུན་གྲུབ། འཁོར་ལོ་ཆེན་པོ་བོན་ཉིད་སྐྱེ་
འགག་མེད། གདོད་ནས་ཤེས་རབ་ཕ་རོལ་ཕྱིན་པའི་དོན། འཁོར་དང་མྱ་ངན་འདས་
པ་མཐར་མི་དམིགས། གཟུགས་ལ་སོགས་པའི་མཚན་མ་གང་ཡང་མེད། མིག་དང་
གཟུགས་དང་རྣ་བ་སྒྲ་དང་སྣ། དྲི་ལ་སོགས་པ་གང་གིས་མཚན་མ་མེད། རྣམ་པར་
ཤེས་དང་རྣམ་པར་འདུས་པ་དང༌། རྣམ་པར་རིག་ལ་སོགས་པའི་ངོ་བོ་སྟོང་། རླུང་
ལ་སོགས་ཏེ་ནམ་མཁའ་རྣམ་པར་ཤེས། གང་ཞིག་གང་གིས་ཁམས་ཀྱང་སྟོང་པ་ཉིད།
མ་རིག་པ་དང་འདུ་བྱེད་རྣམ་པར་ཤེས། མིང་གཟུགས་གཉིས་མཚན་རེག་དང་ཚོར་
བ་སྲེད། ལེན་པ་སྲིད་དང་སྐྱེ་བ་རྒ་ཤི་སྟེ། འཁོར་བའི་བོན་ཀུན་རབ་ཏུ་སྟོང་པ་ཉིད།
དམིགས་སུ་མེད་ཅིང་མི་དམིགས་མཐར་མི་དམིགས། དེ་བཞིན་དེ་ལྟར་མྱ་ངན་
འདས་པའི་བོན། བོན་དང་ཟང་ཟིང་མི་འཇིགས་སྦྱིན་པ་སྟོབས། འཆལ་དང་དྲི་མེད་
རྣམ་དག་ཚུལ་དང་ཁྲིམས། དགྲ་དང་གཉེན་དང་ཉེ་རིང་བྱུང་ཚོར་བཟོད། དགེ་བ་
དང་ལེན་སྡིག་པ་རྣམས་སྤོང་བརྩོན། སྙོམས་དང་འགོག་པ་མི་འཛིན་མི་གཡོ་བརྟན།
མི་ལྡོག་ལམ་ཞུགས་ཀུན་བརྟན་བསྒོམ་པའི་སྟོབས། བྱམས་དགའ་བཏང་སྙོམ་སྙིང་རྗེ་
བྱང་ཆུབ་རྒྱུན། རྣམ་པར་དག་དང་ཡོངས་སུ་གྲུབ་པར་བདེ། འཁོར་ལོ་བསྒྱུར་རྒྱལ་
འགྲོ་འདུལ་ཐར་ལམ་འཐོབ། བདག་ཞན་དོན་གྲུབ་རྒོལ་བ་ཚར་གཅོད་ཤེས། འཁྲུལ་
མེད་ཤེས་རབ་དོན་ལས་མི་བསླུ་བར། བླ་མེད་ཕ་རོལ་ཕྱིན་བཅུའི་ངོ་བོ་སྟོང་། དེ་
བཞིན་ཕྱི་སྟོང་ནང་སྟོང་ཕྱི་ནང་སྟོང་། འདུས་བྱས་མཚན་ཉིད་འདུས་མ་བྱས་ཀྱི་སྟོང་།
59
69

གསུང་རབ་སྒོ་མཛོད་རིན་པོ་ཆེའི་གླེགས་བམ། 82
མཐའ་ལས་འདས་དང་མི་དམིགས་ཆེན་པོ་དང་། དོན་དམ་རང་བཞིན་རང་བཞིན་
མེད་པ་སྟོང་། རང་གི་མཚན་ཉིད་ཐོག་མཐའ་མེད་པར་སྟོང་། དོར་བ་ལྷག་མཐོང་
མཚན་མ་དངོས་པོ་མེད། དངོས་པོ་མེད་པའི་ངོ་བོ་བོན་ཉིད་སྟོང་། དེ་བཞིན་ལུས་
སེམས་དྲན་པ་ཉེ་བར་བཞག །ཡང་དག་སྤོང་དང་དང་པོ་ཏིང་ངེ་འཛིན། བདེ་བར་
གཤེགས་པའི་ལམ་དང་མི་འཇིགས་སྟོབས། ཐར་པའི་ལམ་བགྲོད་ལན་ཅིག་ཕྱིར་མི་
འོང་། ཕྱིར་མི་ལྡོག་དང་རྒྱུན་ཞུགས་དགྲ་བཅོམ་འབྲས། ཚད་མེད་བཞི་དང་ཕྱེ་བ་
མེད་པའི་བོན། ཡང་དག་རིག་པ་གཡུང་དྲུང་ཡན་ལག་དགུ། བདེན་པ་བཞི་དང་སོ་
སོའི་རིག་པ་བཞི། མི་བསྙེལ་གཟུངས་དང་མཐར་གྱི་སྙོམས་པར་འཇུག །མཚན་མེད་
སྙོམས་འཇུག་བོན་ཉིད་གཡུང་དྲུང་དབྱིངས། རྒྱུན་དུ་གནས་པའི་ཐུགས་རྗེ་ཆེན་པོ་
བཞི། རྟོགས་མེད་ལྟ་བ་ཡེ་བསྲུང་རྣམ་པར་དག །ལྷུན་གྲུབ་འཕྲིན་ལས་རྣམ་དག་ཡེ་
ཤེས་སྤྱོད། ལེགས་འབྱུང་ཡོན་ཏན་སྙོམས་པར་གནས་པའི་ངང༌། འགྱུར་མེད་སྐུ་
མཆོག་རང་བཞིན་མེད་པའི་གསུང༌། འཁྲུལ་མེད་ཐུགས་མཆོག་རྣམ་མཁྱེན་ཡེ་ཤེས་
ཚོགས། བླ་མེད་ཡེ་ཤེས་རྫོགས་པའི་འབྲས་བུ་སོགས། མྱ་ངན་འདས་པའི་བོན་ཀྱང་
སྟོང་པ་ཉིད། དེ་བཞིན་འཁོར་དང་མྱང་འདས་བོན་རྣམས་ཀུན། དངོས་པོ་ངོ་བོ་
མཚན་མའི་ཡུལ་ལས་འདས། སྟོང་ཞིང་བདག་མེད་ཡེ་ཤེས་འདུས་མ་བྱས། ཁ་དོག་
དངོས་མེད་དཀར་ནག་ཆེ་ཆུང་མེད། སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།
དུས་གསུམ་རྒྱལ་བ་ཡུམ་གྱི་དགོངས་པའི་དོན། འདི་དག་ཉན་དང་འཛིན་དང་
འཆང་བ་དང་། འདོན་དང་ཀློག་དང་སྒོམ་དང་སྒྲུབ་ལ་སོགས། དོན་ཀུན་ཆུབ་པར་
ཡིད་ལ་གང་བྱེད་པ། དེ་དག་རྒྱལ་བའི་སྲས་པོ་འཛིན་པ་སྟེ། ཁམས་གསུམ་འཁོར་
བའི་ས་ལ་མི་གནས་པར། སྡིག་པ་ཀུན་ལས་རྣམ་པར་ཐར་པ་ཡི། དགེ་བ་གོང་
འཕེལ་བསོད་ནམས་ཚོགས་ཆེན་རྫོགས། གཡུང་དྲུང་ས་བཅུའི་ལམ་ལ་ངེས་པར་
60

འབུམ་སྡེ།
འབུམ་སྡེ་དམ་པ་རྒྱན།
བགྲོད། ལམ་ལྔ་ས་བཅུའི་ཡོན་ཏན་རྒྱུད་ལ་འཆར། ཀུན་སྣང་གླིང་དུ་མངོན་པར་
སངས་རྒྱས་ནས། འགྲོ་བའི་དོན་ཀུན་མྱུར་དུ་འགྲུབ་འགྱུར་སྟེ། འཁོར་ལོ་རྫོགས་པའི་
ས་ལ་གནས་ནས་ཀྱང༌། ཡང་དག་གྲུབ་པ་གཤེན་གྱི་གནས་མཆོག་ཏུ། མྱ་ངན་འདས་
ཏེ་འདས་པ་ཆེན་པོ་ཡི། མཁའ་མཉམ་ཀློང་བདལ་བོན་ཉིད་ངང་མཉམ་འགྱུར།
དབང་པོ་བརྒྱ་བྱིན་ལ་སོགས་འདུས་པའི་འཁོར། ཐེག་པ་ཆེན་པོ་ཤེས་རབ་ཡུམ་གྱི་
དོན། མ་བརྗེད་ཐུགས་ཀྱི་དཀྱིལ་དུ་གནས་པར་མཛོད། ཅེས་གསུངས་ནས། བཀའ་
ཤེས་རབ་ཀྱི་ཕ་རོལ་དུ་ཕྱིན་པ། ཐེག་པ་ཆེན་པོ་ཡུམ་གྱི་དགོངས་པ། འབུམ་སྡེ་དམ་
པ་རྒྱན་ཞེས་བྱ་བ། ལེའུ་བརྒྱ་དང་རྩ་བརྒྱད་པ་གཏན་ལ་ཕབ་པར་མཛད་དེ། འཁོར་
རྣམས་ལ་གསུངས་ནས། ལྷ་ཡི་དབང་པོ་བརྒྱ་བྱིན་ལ་གཉེར་དུ་གཏད་དོ། །དེ་ལ་
འཁོར་དུ་གཏོགས་པའི་གཡུང་དྲུང་སེམས་དཔའ་རྣམས་དང་། ལྷ་དང་མི་དང་ལྷ་མ་
ཡིན་རྣམས་ཀྱང་། ཤིན་ཏུ་ཡིད་རངས་ནས། སྟོན་པ་ལ་བླ་ན་མེད་པའི་མཆོད་པ།
ནམ་མཁའི་མཐའ་དང་མཉམ་པར་ཕུལ་ནས། གཤེན་རབ་མཆོག་གིས་གསུངས་པ་
ལ་མངོན་པར་བསྟོད་དོ། །འབུམ་སྡེ་དམ་པ་རྒྱན་རྫོགས་སོ། །བཀྲ་ཤིས་པར་ཤོག །